Diari Oficial de la Generalitat Valenciana


Sumari del DOGV 6136, del 03-11-2009 (2009/12492)

RESOLUCIÓ de 13 d'octubre de 2009, de la consellera de Justícia i Administracions Públiques, per la qual es concedixen els Premis als Millors Projectes Europeus de la Comunitat Valenciana 2009.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12200


Data del document
:   13-10-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 13 d'octubre de 2009, de la consellera de Justícia i Administracions Públiques, per la qual es concedixen els Premis als Millors Projectes Europeus de la Comunitat Valenciana 2009. [2009/12501]  
Mitjançant l'Ordre de 25 de març de 2009, del conseller de Presidència i vicepresident primer del Consell, es va convocar el concurs per a la concessió dels Premis als Millors Projectes Europeus de la Comunitat Valenciana 2009 (DOCV núm. 5992, de 14 d'abril de 2009).  
En compliment de l'ordre i d'acord amb el que preveu la base sèptima de l'annex I de la mencionada ordre, el jurat es va reunir el dia 22 de setembre de 2009, a fi d'examinar i valorar els projectes presentats i, de conformitat amb els criteris continguts en la base quarta del referit annex I, formular la corresponent proposta de resolució de l'esmentada convocatòria de concessió de premis. Tot això, tal com es reflectix en l'acta de la reunió del referit òrgan.  
En conseqüència, vista la proposta del jurat i de conformitat amb el que disposa la base 7.4 de la referida Ordre de 25 de març de 2009, resolc:  
Primer  
Concedir els premis als Millors Projectes Europeus de la Comunitat Valenciana 2009 als projectes següents:   
- Premi Millor projecte mediambiental 2009  
Denominació del projecte: EDEN-Mal, Emerging diseases in a changing European environment.  
Entitat: Universitat de València  
- Premi Millor projecte per al desenvolupament del coneixement 2009   
Denominació del projecte: ARISTHOT, Sciences en Mediterranée, de catalogació i divulgació del patrimoni històric de la conca mediterrània.  
Entitat: PEMSA-Promoción Econòmica de Moncada, SAU.  
- Premi Millor projecte d'innovació 2009   
Denominació del projecte: CUSTOM-FIT, per a millorar la qualitat de vida dels ciutadans europeus a través de productes personalitzats.  
Entitat: AIJU-Asociación de Investigación de la Industria del Juguete, Conexas y Afines.  
Segon  
L'assignació econòmica de cada un dels premis consistirà en la percepció de la quantitat líquida de 5.000 euros, a càrrec de l'aplicació pressupostària 05 03 01, Programa 112.40, Relacions Externes, línia codi comptable T1812000, dels Pressupostos de la Generalitat per a l'any 2009.  
Contra la present resolució, que posa fi a la via administrativa, els interessats podran interposar, potestativament, recurs de reposició davant del mateix òrgan que l'ha dictat, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.   
València, 13 d'octubre de 2009.- La consellera de Justícia i Administracions Públiques: Paula Sánchez de León Guardiola.